OzLabs/hebrew-wiki-articles huggingface dataset:
אברהארד וכטר

אברהארד וכטר (בגרמנית: Eberhard Wächter; 9 ביולי 1929 - 29 במרץ 1992) היה בריטון אוסטרי, נודע בעיקר בהופעותיו באופרות של מוצרט, וגנר וריכרד שטראוס. אחרי שפרש משירה, היה למנהל הפולקסאופר של וינה והאופרה של וינה.
==חייו==
וכטר נולד בווינה למשפחה יהודית-אריסטוקרטית שחלקה נרצחה בשואה בטרזיינשטאדט ובאושוויץ ולמד באוניברסיטת וינה ובאקדמיה למוזיקה של וינה. בשנת 1953 החל ללמוד פיתוח קול אצל אליזבת ראדו. באותה שנה הופיע לראשונה באופרה, בתפקיד סילביו ב"ליצנים" של ליאונקוואלו בפולקסאופר של וינה. ב-1954 הופיע לראשונה באופרה של וינה. הופעתו הראשונה בבית האופרה המלכותית, קובנט גארדן הייתה בשנת 1956, בתפקיד הרוזן אלמביבה בנישואי פיגארו של מוצרט ובפסטיבל זלצבורג ב"אידומניאו" של מוצרט; בשנת 1958, בפסטיבל ביירוית, שר בתפקיד אמפורטאס בפרסיפאל של וגנר; בשנת 1959 היה וולפרם בטנהויזר של וגנר וב-1960 היה הרוזן אלמביבה הן בלה סקאלה והן באופרה הלירית של שיקגו; בינואר 1961 הופיע בתפקיד וולפרם במטרופוליטן אופרה בניו יורק. 

בשנת 1963 קיבל את התואר "קאמרזנגר". בשנת 1980 הופיע בביצוע בכורה בתפקיד יוסף ב"חתונת ישו" של גוטפריד פון איינם. 

בשנת 1987 התמנה למנהל הפולקסאופר של וינה. ב-1991 היה למנהל עמית של האופרה של וינה ובמשרה זו החזיק עד מותו.

וכטר מת ב-1992 מהתקף לב בשעת טיול ביערות וינה.

==קישורים חיצוניים==
* 

<div style="direction: ltr;">
* [http://bach-cantatas.com/Bio/Wachter-Eberhard.htm Eberhard Wächter] at the Bach Cantatas Website
</div>

קטגוריה:אוסטרים שנולדו ב-1929
קטגוריה:זמרים אוסטרים
קטגוריה:זמרים במוזיקה הקלאסית
קטגוריה:אוסטרים שנפטרו ב-1992
קטגוריה:זמרי בריטון
טלי פרקש

טלי פרקש (נולדה בשנת 1981) היא עיתונאית חרדית, בעלת טור במדור יהדות באתר ynet.

==ביוגרפיה==
פרקש נולדה בכפר סבא ליוסף ויהודית פרץ, חוזרים בתשובה. גדלה בבני ברק ולמדה בבית יעקב גור בעיר, ולאחר מכן בתיכון בית רבקה בכפר חב"ד. בעלת תואר ראשון בחינוך ממכללת ירושלים בבית וגן בירושלים. בעלת תואר שני ודוקטורנטית בלימודי מגדר מאוניברסיטת בר-אילן.

במשך מספר שנים כתבה בשבועון החרדי "בקהילה". כמו כן הייתה כתבת, קריינית ועורכת ברדיו קול חי. בשנת 2007 החלה בכתיבת טור דעות במדור יהדות באתר ynet. באתר זה היא מסקרת את החברה החרדית דרך כתבות וראיונות, וכן כותבת על סוגיות ונושאים שונים הקשורים לעולם היהדות. טוריה וכתבותיה מתפרסמים בדרך כלל ב"מדור יהדות". בטוריה יש לעיתים קרובות ביקורת על תופעות חברתיות בעולם החרדי, כולל מנהגים שנחשבים בעיני החברה החרדית לטאבו.

מאז 2015 ולקראת הבחירות לכנסת העשרים, לוקחת פרקש חלק ושותפה בקמפיין "לא נבחרות לא בוחרות", הקורא לייצוג של נשים במפלגות החרדיות.

נשואה לגדליה פרקש ואם לשלושה. התגוררה באלעד, ועברה לפתח תקווה בשל הצורך בחינוך ממלכתי חרדי<ref></ref>.

פרקש חברת ועד באגודת ידידי החינוך הממלכתי חרדי.

== קישורים חיצוניים ==

* [http://www.ynet.co.il/headlines/1,7340,L-4495-0,00.html כל הטורים של טלי פרקש], באתר ynet
* [https://campreg.gesher.co.il/node/5435 צו 8 לטלי פרקש], באתר מכון גשר, 11 בדצמבר 2011
* 
* חגית ששר, "מגזין נשים", [https://www.facebook.com/173508023426975/photos/%D7%9B%D7%AA%D7%91%D7%94-%D7%A9%D7%94%D7%AA%D7%A4%D7%A8%D7%A1%D7%9E%D7%94-%D7%91%D7%9E%D7%92%D7%96%D7%99%D7%9F-%D7%A0%D7%A9%D7%99%D7%9D-%D7%90%D7%9E%D7%A0%D7%9D-%D7%99%D7%A9-%D7%A9%D7%9D-%D7%A4%D7%A8%D7%98%D7%99%D7%9D-%D7%9E%D7%A2%D7%98-%D7%9E%D7%A2%D7%95%D7%95%D7%AA%D7%99%D7%9D-%D7%9C%D7%93%D7%95%D7%92%D7%9E%D7%94-%D7%A0%D7%95%D7%9C%D7%93%D7%AA%D7%99-%D7%9C%D7%9E%D7%A9%D7%A4%D7%97%D7%94-%D7%97%D7%A8%D7%93%D7%99/261927084585068/ הכירו את פורצות הדרך שלא חוששות לחשוף עוולות ולהאיר פינות אפלות, למרות המחיר החברתי. תופעה], באתר פייסבוק, 23 ביולי 2018
*

==הערות שוליים==

קטגוריה:פובליציסטיות ישראליות
קטגוריה:פובליציסטים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:סגל ynet
קטגוריה:סגל רדיו קול חי
קטגוריה:עיתונאיות חרדיות ישראליות
קטגוריה:אלעד: אישים
קטגוריה:בוגרות מכללה ירושלים
קטגוריה:בוגרי מכללה ירושלים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1981
קטגוריה:ישראלים שנולדו ב-1981
גוטפריד פון איינם

גוטפריד פון איינם (בגרמנית: Gottfried von Einem; 24 בינואר 1918 – 12 ביולי 1996) היה מלחין אוסטרי. הוא נודע בעיקר באופרות שלו, שניכרת בהן השפעת המוזיקה של סטרווינסקי ופרוקופייב, כמו גם השפעת ג'אז.

== ביוגרפיה ==
פון איינם נולד בברן שבשווייץ, למשפחת דיפלומט אוסטרי. אחרי סיום לימודיו נסע לברלין, שם למד אצל בוריס בלכר והיה למנצח חזרות בפילהרמונית של ברלין. פון איינם פגש באמצעות בלכר את אשתו הראשונה, ליאנה פון ביסמרק, וב-1946 נשא אותה לאישה. בשנת 1953 עברו עם בנם קספר לווינה.

ליאנה פון ביסמרק מתה ב-1952. ב-1966 נשא פון איינם לאישה את הליבריתנית שלו, המחזאית והסופרת האוסטרית הנודעת לוטה אינגריש. מלבד בווינה, עשה הזוג חלק גדול מזמנו בוואלדפירטל באוסטריה התחתית, אזור כפרי בראשיתי, שהיה מקור השראה הן למוזיקה של פון איינם והן לכתיבתה של אינגריש.
"מות דנטון" באופרה הממלכתית של המבורג

פון איינם הלך לעולמו באוברדרנבאך, מייסאו ב-1996.

בשנת 2002 קיבל פון איינם לאחר מותו תואר חסיד אומות העולם מיד ושם <ref></ref> על עזרתו בהצלת חייו של המלחין קונרד לאטה.

==אופרות נבחרות==
<div style="direction: ltr;">
*Dantons Tod
*Der Prozeß (opera)|Der Prozess
*Der Zerrissene
*Kabale und Liebe (opera)|Kabale und Liebe
*Der Besuch der alten Dame
*Jesu Hochzeit
*Der Tulifant
*Luzifers Lächeln

</div>

==קישורים חיצוניים==

* 
<div style="direction: ltr;">
* [http://www.einem.org/en/default_e.asp Homepage of the Gottfried von Einem Private Music Foundation (English version)]
</div>
* [https://righteous.yadvashem.org/?searchType=righteous_only&language=en&ind=0&itemId=4022265 גוטפריד פון איינם] - פעילותו להצלת יהודי בתקופת השואה, באתר יד ושם 

==הערות שוליים==

קטגוריה:מלחינים אוסטרים
קטגוריה:מוזיקה של המאה ה-20
קטגוריה:מלחיני אופרה גרמנים
קטגוריה:מלחינים מן המאה ה-20
קטגוריה:אוסטרים חסידי אומות העולם
קטגוריה:מצילים בשואה: גרמניה
קטגוריה:אישים הקבורים בבית הקברות של היצינג
קטגוריה:אוסטרים שנולדו ב-1918
קטגוריה:אוסטרים שנפטרו ב-1996
IBM Coupling Facility

במחשבים מרכזיים של חברת IBM, Coupling Facility (בעברית: מתקן צימוד) הוא רכיב חומרה המאפשר למספר מעבדים, מקומיים או מרוחקים, לגשת במהירות ובעקביות לנתונים שבדרך שיגרה היו מתמקמים בזיכרון המטמון של אחד המעבדים. באמצעות מתקן צימוד ניתן להגדיר אשכול של עד 32 מחשבים מרכזיים ומאות מעבדים (הקרוי IBM Parallel Sysplex) המתנהג כמחשב-על עם מודל זיכרון סימטרי (SMP).

למתקן הצימוד שלוש מטרות:
* נעילת מידע המשותף לכל המעבדים והמערכות המחוברות
* אחסון מידע משותף בזיכרון מטמון
* אחסון רשימות מידע משותפות

קטגוריה:חומרה
קטגוריה:מוצרי IBM
פול אוטליני

פול ס. אוטליני (באנגלית: Paul S. Otellini; 12 באוקטובר 1950 – 3 באוקטובר 2017) היה המנכ"ל החמישי של אינטל בשנים 2005–2013 וחבר בדירקטוריון של חברת גוגל.

==ביוגרפיה==
אוטליני נולד למשפחה ממוצא איטלקי וגדל בסן פרנסיסקו. אביו היה קצב ואיתו עבד בהיותו סטודנט. סיים לימודיו ב-St. Ignatius College Preparatory, השלים תואר ראשון בכלכלה באוניברסיטת סן פרנסיסקו ותואר MBA בשנת 1974 בבית הספר למנהל עסקים על שם האס באוניברסיטת קליפורניה בברקלי.

עם סיום לימודי מנהל עסקים הצטרף לאינטל כאנליסט, והתקדם במחלקת השיווק. בשנת 1990 שימש כעוזרו של אנדרו ס. גרוב, מ-1998 שימש כעוזרו של המנכ"ל קרייג בארט. מ-2000 שימש כמנהל תחום המיקרו-מעבדים של אינטל, ב-2002 מונה לנשיא החברה, ובמאי 2005 מונה למנכ"ל. בהנהגתו הגיעה החברה לרווחים אסטרטגיים, טכנולוגיים ופיננסיים חשובים. אלה כללו שינוי פעולות ומבנה עלויות לצמיחה ארוכת טווח; ביסוס עמדה מובילה בפלח שוק השרתים; ושמירה על רווחיות במהלך מיתון עולמי. הישגים אחרים כללו חתימה על קשרי לקוחות בולטים חדשים, כמו זכייה בעסקי ה-PC של אפל, ושותפויות עסקיות ורכישות אסטרטגיות שהרחיבו את נוכחותה של אינטל בתחום האבטחה, התוכנה והתקשורת הסלולרית. בחזית הפיננסית, אינטל הניבה יותר הכנסות במהלך שמונה שנות כהונתו כמנכ"ל מאשר במהלך 45 השנים הקודמות של החברה.<ref></ref> בשנת 2006 פיקח על סבב הפיטורים הגדול בתולדות החברה, כאשר אינטל פיטרה כ-10,500 עובדים (10% מכוח העבודה). ב-19 בנובמבר הודיע על כוונתו לפרוש מתפקידו במאי 2013, דבר שאכן קרה לבסוף.

==קישורים חיצוניים==

* [http://www.intel.com/cd/corporate/europe/EMEA/HEB/intel/bios/206428.htm הביוגרפיה של פול אוטליני] באתר של [http://www.intel.com/content/www/us/en/homepage.html אינטל]
* [http://www.pc.co.il/?tag=פול-אוטליני פול אוטליני] באתר [http://www.pc.co.il/ אנשים ומחשבים]
* [http://www.globes.co.il/news/פול_אוטליני.tag חדשות על פול אוטליני ואינטל] באתר [http://www.globes.co.il/ גלובס]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אינטל: מנהלים
קטגוריה:אמריקאים בתעשיית המחשבים
קטגוריה:בוגרי אוניברסיטת סן פרנסיסקו
קטגוריה:בוגרי בית הספר למנהל עסקים באוניברסיטת קליפורניה בברקלי
קטגוריה:דירקטורים אמריקאים
קטגוריה:מנכ"לים אמריקאים
קטגוריה:אמריקאים שנולדו ב-1950
קטגוריה:אמריקאים שנפטרו ב-2017
לטואון

הלטואון (טורקית Letoon; לטינית Letoum) הוא מתחם מקדשים המוקדש לנימפה לטו, ולשני ילדיה, אפולו וארטמיס, אשר שימש כמוקד הפולחן החשוב ביותר בליקיה בתקופה ההלניסטית. האתר שוכן למרגלות גבעה בלב מישור בדרומה של ליקיה שבדרום טורקיה. הוא נמצא כ-4.5 ק"מ צפונית-מזרחית לחוף הים התיכון, וכ-3.5 ק"מ דרומית-מזרחית לעתיקות העיר קסנתוס. שני האתרים הוכרזו כאתר מורשת עולמית בשנת 1988.

רצפת הפסיפס במקדש אפולו

==היסטוריה==
הממצאים המוקדמים באתר, שלא שימש מעולם כמקום מגורים סדיר, הם מסוף המאה ה-6 לפנה"ס, דהיינו, קודם להגמוניה ההלנית באזור, שהחלה בתחילת המאה ה-4 לפנה"ס. בתקופה זו שימש האתר כמקום פולחנה של האלה האם. מאוחר יותר הוחלפה אלה זו בנימפה לטו, אשר הולידה לזאוס את אפולו וארטמיס. לפי המסורת המקומית שהתה לטו בליקיה בעת שנמלטה מפני הרה הקנאית, רחצה את ילדיה במימי הנהר הסמוך והרוותה את צמאונה. 

האתר היה קשור לקסנתוס הסמוכה שתושביה תחזקו אותו. בלטואון התקיימו טקסים, מופעים וחגיגות של ערי ברית הערים הליקית, והוא המשיך ופעל כמקום פולחן גם בתקופתה הרומית. במאה ה-5 החל האתר מתכסה בחול שהובא למקום על ידי נהר קסנתוס, והפולחן הפגאני בו פסק. במאה ה-6 הוקמה באתר כנסייה ביזנטית מאבנים שנלקחו מהעתיקות, אך במאה ה-7 המקום ננטש לחלוטין וחרב, וייתכן שהדבר קשור לפלישות הערבים לאסיה הקטנה. החפירות במקום החלו בשנות ה-50, ומאז שנת 1962 הן נערכות על ידי ארכאולוגים צרפתים. כיום מוקף האתר באזור חקלאי מיושב, ובצידו הדרומי והמערבי הוא גובל בחממות.

==האתר==
באתר שרידיהם של שלושה מקדשים, שנבנו במקום בו ניצבו מקדשים מוקדמים יותר. מקדש לטו מהמאה ה-5 לפנה"ס הוא המערבי מבין השלושה. הוא נבנה מאבן גיר והוא הגדול והשמור מבין המקדשים. בחזיתו ניצב שער בסגנון איוני והנאוס הוקף בעמודים שנשאו כותרות קורינתיות. המקדש המזרחי ביותר מוקדש לאפולו, הוא מתוארך למאה ה-4 לפנה"ס וסגנונו דורי. רצפת הפסיפס של המקדש מתארת את סמליו של האל חץ וקשת וכן לירה. בתווך ניצב המקדש הקטן ביותר, מקדש ארטמיס שסגנונו איוני, וכמו מקדש אפולו גם הוא מתוארך למאה ה-4 לפנה"ס.

סמוך מצפון-מזרח לשלושת המקדשים ניצבים הסטואה והאמפיתיאטרון ההלניסטים. האמפיתיאטרון הוקם במאה ה-2 לפנה"ס והוא השתמר במצב טוב. דרומית-מערבית למקדשים נמצא הנימפאון המוצף כיום במים באופן חלקי. המבנה מסמל את המקום בו רחצה לטו את ילדיה, וייתכן ששימש בטקס טבילה כלשהו. ליד הנימפאון שוכנים שרידיה של הכנסייה הביזנטית, שככל הנראה שימשה כבית התפילה של קהילת נזירים מקומית.

==קישורים חיצוניים==

* [http://www.lycianturkey.com/lycian_sites/letoon.htm מידע מקיף]
* [http://www.diplomatie.gouv.fr/fr/actions-france_830/archeologie_1058/les-carnets-archeologie_5064/orient-ancien_5067/turquie-xanthos-letoon_5577/sanctuaire-leto_15680.html אתר אודות לטואון (צרפתית)]
* [https://web.archive.org/web/20070824170840/http://www.lykien.com/letoon.htm אתר גרמני]
* [http://www.anatolia.luwo.be/index.htm?letoon.htm&1 תמונות של לטואון]

== הערות שוליים ==

קטגוריה:טורקיה: אתרי מורשת עולמית
קטגוריה:הריביירה הטורקית
רופי המפרץ הפרסי

רופי המפרץ הפרסי (בערבית: روبيه or روبيه خليجيه) היה מטבע רופי הודי עם סימני הכר בשטרות שהיה למעשה הילך חוקי במדינות המפרץ הפרסי משנת 1959 עד שנת 1970 לפני שהללו הנפיקו מטבעות משלהן.

כאשר שלטה האימפריה הבריטית בהודו ובמדינות המפרץ השלטון הבריטי הוציא למחזור את הרופי ההודי כמטבע עובר לסוחר במדינות המפרץ אשר בשליטתו, כגון עומאן, בחריין, כווית ואיחוד האמירויות.

כאשר זכתה הודו בעצמאותה, עדיין השתמשו ברופי ההודי כהילך חוקי במדינות המפרץ.
באותו עת הבסיס המוניטארי עמד על עתודת גוש הלירה שטרלינג בשער חליפין של 13 ושליש הרופי ללירה שטרלינג וכן לתקן הזהב וכמו כן התקנות בהודו באותן שנים אסרו על הוצאת זהב והכנסת זהב למדינה ללא פיקוח וכן על החזקה ומסחר בזהב או במטבע חוץ במזומן בשטחי הודו עצמה.
אך באותן מדינות המפרץ שבה הרופי ההודי שימש הילך חוקי היה היתר לסחור במטבע קשה אחר או בזהב
ולכן סוחרים ומבריחים מהודו נהגו להגיע למדינות המפרץ ולקנות זהב ולחזור להודו ולסחור בזהב 
ובשנת 1959 הוערך כי שווי הזהב שהוחזק על ידי המגזר הפרטי הוערך ב-1.75 מיליארד דולר ארצות הברית
ומטבע הרופי ההודי החל מאבד מערכו, היות שמיליוני הרופי ששימשו לרכישת זהב או מטבע קשה אחר החל לחזור להודו במסחר הבנלאומי והבנק המרכזי של הודו נאלץ לגבות את הרכישות שנעשו במדינות המפרץ.

כדי לעצור תופעה זו החליט הבנק המרכזי של הודו לפקח על שטרות הרופי ששימשו הילך חוקי החליט הבנק להוציא למחזור "שטרות מיוחדים" שהיו דומים לשטרות שהיו הילך חוקי בהודו עצמה אך שונים בצבעם

==שטרות==
עשר רופיות של המפרץ הפרסי במצב VERY FINE בהולדר של חברת דירוג השטרות PCGS

השטרות נשאו את שם "הבנק המרכזי של הודו" והיה הבדל בין השטרות שהיו במחזור במדינות המפרץ לבין השטרות בהודו. צבעם של השטרות שהיו בשימוש במפרץ הפרסי היו שונים, ואות הפרפיקס של המספר הסידורי על השטרות צוין באות Z.

שטר של רופי אחד הונפק על ידי "ממשלת הודו" וצבעו היה אדום.

שטר של 5 רופי צבעו היה כתום.

שטר של 10 רופי צבעו היה אדום.

ושטר של 100 רופי וצבעו היה ירוק.

השטרות הונפקו על ידי "הבנק המרכזי של הודו" וצוין כי ניתנים לפדיון בבנק המרכזי בבומביי בלבד ולא היו יכולים להיות הילך חוקי בהודו עצמה אלא לצורך פדיון רשמי.
לאחר שמדינות המפרץ קיבלו את עצמאותן החלו להנפיק מטבעות משלהן. כווית ויתרה על הרופי ראשונה כאשר הנפיקה את הדינר הכוויתי בשנת 1961. בעקבותיה הנפיקה בחריין את הדינר הבחרייני בשנת 1965. כאשר הנפיקה עומאן את הריאל העומאני בשנת 1970 יצא רופי המפרץ הפרסי סופית מן המחזור.

==קישורים חיצוניים==
* [https://web.archive.org/web/20090728145804/http://www.islamicbanknotes.com/gulfrupees%20%28article%29.htm מאמר על הרופי של המפרץ]

קטגוריה:מטבעות שיצאו משימוש
קטגוריה:מטבעות אסיה
קטגוריה:מטבעות
קטגוריה:איחוד האמירויות הערביות: כלכלה
קטגוריה:בחריין: כלכלה
קטגוריה:קטר: כלכלה
קטגוריה:כווית: כלכלה
קטגוריה:עומאן: כלכלה
קרב אדריאנופול (324)

קרב אדריאנופול היה קרב במלחמת האזרחים הרומית בין ליקיניוס קיסר המזרח לקונסטנטינוס קיסר המערב.

ליקיניוס היה לקיסר האימפריה הרומית המזרחית בשנת 311 ושלט בה יחד עם מקסימינוס דאיה. אולם בשנת 313 נתגלעה מחלוקת בין השניים וליקיניוס הביס את דאיה והיה לשליט יחיד. הוא המשיך ושלט באימפריה המזרחית בגפו במשך 11 שנים, אולם ב-324 התגלע סכסוך בינו לבין קיסר המערב קונסטנטינוס שהיה גם גיסו.

קונסטנטינוס רדף אחרי שבטים סמרטים אשר חצו את הדנובה וחדר לשטחיו של ליקיניוס, הכול במטרה לגרור את האחרון לעימות מזוין. אף שמספר חייליו של קונסטנטינוס היה מועט ביחס לזה של ליקיניוס, צבאו עלה על זה של יריבו באיכותו. הצבאות היריבים נפגשו ליד אדריאנופול שבתראקיה (אדירנה שבטורקיה) ב-3 ביולי 324, וקונסטנטינוס הביס את ליקיניוס אשר נמלט והסתגר בביזנטיון הסמוכה.

במקביל לקרב אדריאנופול התרחש קרב הלספונטוס הימי סמוך לבוספורוס וגם בו נחל ליקיניוס מפלה. הקרב השלישי והמכריע, קרב כירוספוליס, התחולל ב-18 בספטמבר 324, הפעם בצידו האסייתי של הבוספורוס, סמוך לאיסקידר של ימינו, ובקרב זה ביסס קונסטנטינוס את ניצחונו. בהמשך הוציא קונסטנטינוס את ליקיניוס להורג בניגוד לשבועה שנתן.

קרב אדריאנופול היה אחת מנקודות המפתח אשר איפשרו לקונסטנטינוס להשתלט על האימפריה הרומית המפולגת ולאחדה בשנית.

קטגוריה:טורקיה: היסטוריה
אדריאנופול 324
מוזיאון ריינה סופיה

מוזיאון ריינה סופיה (בספרדית Museo Nacional Centro de Arte Reina Sofía - המוזיאון הלאומי - מרכז האמנויות על שם המלכה סופיה הוא המוזיאון הלאומי של ספרד לאמנות המאה ה-20. הוא נחנך ב-10 בספטמבר 1992 ונקרא על שמה של סופיה, מלכת ספרד. המוזיאון נמצא במדריד, סמוך לתחנות הרכבת והמטרו אטוצ'ה, בקצהו הדרומי של משולש הזהב של האמנות של מדריד (יחד עם מוזיאון הפראדו ומוזיאון תיסן בורנמיסה).

במוזיאון מוצגים אוספים של שני אמניה הבולטים של ספרד במאה העשרים, פבלו פיקאסו וסלבדור דאלי. יצירת האמנות המפורסמת ביותר במוזיאון היא ציורו של פיקאסו, "גרניקה". בנוסף לכך מוצגות יצירות של אמנים ספרדים נוספים. בשנת 2015 לחזקת המוזיאון הועבר ארכיון של אלנה אסינס.

המבנה המרכזי של המוזיאון שימש במהלך המאה ה-18 כבית חולים. שיפוצים ותוספות משמעותיים לבניין נעשו החל משנת 1980.

==מוזיאון ריינה סופיה גלריית תמונות==

<gallery>

File:MNCARS ampliación 12.jpg
File:MNCARS Patio Escultura Miro.JPG
File:Reina Sofía interior.jpg

File:Patioreinasofia.jpg
File:Museum Reina Sofía Madrid Spain Espana this is a front photo close up at the Queen Sofia Museum in 2011 month of June.jpg
File:Ampliación del Reina Sofía (2).jpg
</gallery>

==קישורים חיצוניים==

* 

* [http://www.hakolal.co.il/מוזיאון-ריינה-סופיה.html למידע בעברית על מוזיאון ריינה סופיה]

*
קטגוריה:מדריד: מוזיאונים
קטגוריה:ספרד: מוזיאונים לאמנות
קטגוריה:מבנים שתכנן ז'אן נובל
איזאיי דוברובן

איזאיי דוברובן (Issay Dobrowen; 15 בפברואר 1891–1953) היה פסנתרן, מלחין ומנצח יהודי-רוסי.

שמו המקורי היה יצחק זרחוביץ' באראבייצ'יק על פי גרסה אחת וישעיהו גוטווין על פי גרסה אחרת. הוא שינה את שמו פעמים אחדות עד שהגיע לגרסה הסופית, שבה התפרסם.

== קורות חיים ==
דוברובן נולד בניז'ני-נובגורוד שברוסיה ולמד מוזיקה בקונסרבטוריון של מוסקבה. אחרי סיום לימודיו השתלם בנגינה אצל גודובסקי. בשנים הבאות כיהן כפרופסור בקונסרבטוריון וניהל את תיאטרון בולשוי המוסקבאי. משנת 1923 ניצח על תזמורות חשובות באירופה ובארצות הברית, ביניהן התזמורת הסימפונית של סן פרנסיסקו והתזמורת הסימפונית של גטבורג בשוודיה. בין השאר הוזמן לנצח גם על התזמורת הפילהרמונית הישראלית.

דוברובן כתב יצירות לפסנתר, המזכירות באופיין את המוזיקה של רחמנינוב. עוד חיבר קונצ'רטו לכינור ומוזיקה לתיאטרון.

במהלך הקריירה שלו ניגן את הסונאטה "אפאסיונאטה" של בטהובן לפני לנין, יצירה שהייתה בין החביבות על המנהיג הבולשביקי. דוברובן היה ידיד קרוב של הסופר הרוסי מקסים גורקי ושל חוקר הארצות הנורווגי הנודע פריטיוף ננסן.

דוברובן מת באוסלו, נורווגיה, בשנת 1953, בן 62.

==קישורים חיצוניים==

* 
<div style="direction: ltr;">

* [http://www.norge.ru/music/dobrovejn.html Issay Dobrowen Biography] 
* [https://web.archive.org/web/20051102054303/http://www.simax.no/artikkel.php?id=953 Biography from Simax]

</div>

קטגוריה:מלחינים יהודים רוסים
קטגוריה:פסנתרנים יהודים רוסים
קטגוריה:מנצחים יהודים רוסים
קטגוריה:ילידי 1891
קטגוריה:נפטרים ב-1953
פמוקלה

פמוקלה (בטורקית: Pamukkale – "מצודת הכותנה") הוא תל טבעי בנפת דניזלי בדרום-מערבה של אסיה הקטנה שבטורקיה. האתר שוכן סמוך לכפר הנושא את אותו שם ונמצא 19 ק"מ צפונית לעיר דניזלי. התל, שאורכו 2,700 מטר ונישא לגובה של כ-20 מטר, חולש על העמק שתחתיו מגובה של 200 מטר. הוא תוצר של פעילות טקטונית שגרמה לנביעתם של מעיינות חמים שחומם מגיע ל-35 מעלות צלזיוס ויותר. 

אחד המעיינות האלה, שמימיו עשירים במינרלים, הביא ליצירת התל משקיעתם של המינרלים, והקנה למקום את שמו בשל צבעו וצורתו. מי המעיין מכילים ביקרבונט וסידן המביאים להיווצרותו ולשקיעתו של סידן פחמתי. פעולה זו הותירה "מדרגות" לבנות של טרוורטין במורד התל שגובהן נע בין מטר אחד ל-6 מטר, ואלה נדמים למפלי מים שקפאו. שכבת הטרווטין מגיעה במקומות מסוימים לגובה של 10 מטר, והמעיין הנובע בהספק של 25 ליטר לשנייה מניב סלע משקע בכמות של כמעט 50 ק"ג ביממה.

פמוקלה
בראש התל הוקמה במאה ה-2 לפנה"ס העיר העתיקה הייראפוליס, אשר התפתחה בעיקר על ידי הרומאים לאחר שחרבה ברעידת אדמה בשנת 17. בשנת 1988 הוכרזה פמוקלה כאתר מורשת עולמית יחד עם הייראפוליס. עד לצירופו של האתר לרשימות אונסק"ו הוא סבל מהזנחה ופיתוח-יתר, אשר גרמו לו נזק רב. בראש התל הוקמו מלונות אשר שאבו את מי המעיין החמים אל בריכותיהם והזרימו את שפכיהם בחזרה אל הטבע. שביל עפר נסלל על התל ואופנועים ואופני הרים עלו וירדו בו. מבקרים באתר נהגו להלך על הטרוורטין העדין כשהם נעולים בנעליים ולרחוץ בבריכות הטבעיות אגב שימוש בסבון. כתוצאה מכל אלה הפך הגיר לחום, והאתר החל מאבד את ייחודו. 

הרשויות הטורקיות הרסו את בתי המלון וכיסו את השביל בבריכות מלאכותיות שרק אליהן מותרת כיום הגישה, וזאת בלא נעליים. חלק מהבריכות מרוקנות ממים במשך רוב היום כדי לאפשר לאור השמש להלבין שוב את הגיר.

==קישורים חיצוניים==

* 
* [http://whc.unesco.org/en/list/485/ פמוקלה באתר המורשת העולמית של אונסק"ו]
* [http://www.turizm.net/cities/pamukkale/ אתר אודות פמוקלה]

קטגוריה:טורקיה: אתרי מורשת עולמית
קטגוריה:אנטוליה
גרעין (תורת הקטגוריות)

בתורת הקטגוריות, גרעין הוא מושג כללי המכליל את מושג הגרעין האלגבראי - דהיינו גרעין של הומומורפיזם של חבורות, חוגים ומודולים.

באופן לא לגמרי פורמלי, גרעין של מורפיזם <math>\,f:X\rightarrow Y</math> עבור <math>X,Y</math> אובייקטים כלשהם, הוא האובייקט <math>K</math> "הכללי ביותר" עם מורפיזם מתאים מהצורה <math>\,k:K\rightarrow X</math>, כך ש-<math>\,f\circ k = 0</math>.

==הגדרה==

תהי <math>C</math> קטגוריה, המכילה את מורפיזם האפס. יהיו <math>X,Y</math> אובייקטים ויהי <math>\,f:X\rightarrow Y</math> מורפיזם.

הגרעין של <math>f</math> הוא אובייקט <math>\ker(f)</math> שעבורו קיים מורפיזם <math>k : \ker (f) \to Y</math> שהוא המשווה של <math>f</math> ושל מורפיזם האפס <math>0_{X,Y} : X \to Y</math>, וכן <math>\ker (f)</math> אוניברסלי ביחס לתכונה זו של קיום <math>k</math>.

באופן מפורש, גרעין הוא אובייקט המקיים את שתי התכונות הבאות:
* <math>\,f\circ k = 0_{K,Y}</math>, כלומר הדיאגרמה הבאה קומוטטיבית:
<div style="text-align: center;">תמונה:KerCat01.png</div>
* בהינתן אובייקט <math>K'</math> עם מורפיזם כלשהו <math>\,k':K'\rightarrow X</math> כך ש-<math>\,f\circ k' = 0_{K',Y}</math>, קיים מורפיזם יחיד <math>\,u:K'\rightarrow K</math> כך ש <math>\,k\circ u = k'</math>. כלומר הדיאגרמה הבאה קומוטטיבית:
<div style="text-align: center;">תמונה:KerCat02.png</div>

במקרים רבים, במיוחד באלגברה, מתייחסים לגרעין כאל הגרעין האלגברי, וההמורפיזם <math>k</math> הוא העתקת ההכלה הטבעית.

ניתן להראות כי k הוא תמיד מונומורפיזם.

לא לכל מורפיזם בהכרח קיים גרעין, אך אם קיים גרעין אז הוא יחיד עד כדי איזומורפיזם.

==דוגמאות==

* בקטגוריה של חבורות, בהינתן הומומורפיזם <math>\,f:X\rightarrow Y</math>, אם K הוא הגרעין של f במובן הרגיל של המילה, אז K היא תת-קבוצה של X, ומורפיזם ההכלה <math>\,k:K\rightarrow X</math> הוא הגרעין של f במובן הקטגורי.
* בקטגוריה של חוגים אין גרעין, משום שאין בקטגוריה זו מורפיזם אפס. (שהרי מניחים כי הומומורפיזמים מעתיקים את היחידה ליחידה).

קטגוריה:תורת הקטגוריות
מורפיזם אפס

במתמטיקה, ובמיוחד בתורת הקטגוריות, מורפיזם אפס הוא סוג מיוחד של מורפיזם "טריוויאלי".

==הגדרה==

תהי <math>C</math> קטגוריה. אומרים כי <math>C</math> מכילה את מורפיזם אפס, אם לכל זוג אובייקטים <math>X,Y</math> יש מורפיזם <math>0_{X,Y}:X\rightarrow Y</math> כך שמתקיימת התכונה הבאה:

לכל זוג מורפיזמים <math>f:R\rightarrow S</math> ו-<math>g:U\rightarrow V</math> מתקבלת דיאגרמה קומוטטיבית:
<div style="text-align: center;">תמונה:ZeroMorphism-01.png</div>

אם נציב בדיאגרמה הקומוטטיבית לעיל <math>R=S,f=id_R</math> או לחלופין <math>U=V,g=id_U</math>, נקבל כי ההרכבה של מורפיזם אפס עם מורפיזם כלשהו (מימין או משמאל) נותנת מורפיזם אפס. 

יתרה מכך, אם קיימת לקטגוריה משפחת מורפיזמי אפס, אז משפחה זו היא יחידה.

אם לקטגוריה קיימים מורפיזמי אפס אז ניתן להגדיר בה גרעין ו-קו-גרעין.

מורפיזם הוא מורפיזם אפס אם ורק אם הוא קבוע וקו-קבוע.

==דוגמאות==

* בקטגוריה של חבורות, מורפיזם אפס הוא הומומורפיזם <math>f:G\rightarrow H</math> אשר מעתיק כל איבר ב-<math>G</math> לאיבר היחידה של <math>H</math>.
* באופן יותר כללי, אם <math>C</math> היא קטגוריה המכילה אובייקט אפס <math>0</math>, אז לכל זוג אובייקטים <math>X,Y</math> קיים מורפיזם יחיד <math>0_{X,Y}:X\rightarrow 0 \rightarrow Y</math> (ההרכבה של המורפיזם היחיד מ-<math>0 \to Y</math> עם המורפיזם היחיד <math>X \to 0</math>).
* הקטגוריה של הקבוצות <math>\mathbf{Set}</math> לא מכילה מורפיזמי אפס. כך גם הקטגוריה של מרחבים טופולוגים.

קטגוריה:תורת הקטגוריות
קטגוריה:אפס
קטגוריה:מורפיזמים
משווה (מתמטיקה)

במתמטיקה, משווה הוא קבוצה בה שתי פונקציות (או יותר) מקבלות ערכים שווים. משווה הוא קבוצת הפתרונות של משוואה.

==הגדרה==

נניח כי <math>X</math> ו-<math>Y</math> הן שתי קבוצות, וכי <math>f</math> ו-<math>g</math> הן שתי פונקציות מ-<math>X</math> ל-<math>Y</math>. המשווה של <math>f</math> ו-<math>g</math> מוגדר להיות קבוצת כל האיברים <math>x</math> בהן <math>f</math> שווה ל-<math>g</math>.
באופן מפורש:
: <math> \mathrm{Eq}(f,g) := \{x \in X \mid f(x) = g(x)\}</math>.

בדרך זו ניתן להגדיר משווה לכל זוג פונקציות מ-<math>X</math> ל-<math>Y</math>. למעשה, אין צורך להגביל את ההגדרה לזוג פונקציות, או אף למספר סופי של פונקציות. באופן יותר כללי, אם <math>F</math> היא קבוצה של פונקציות מ-<math>X</math> ל-<math>Y</math>, אז המשווה של איברי <math>F</math> הוא קבוצת כל האיברים בהם כל הפונקציות ב-<math>F</math> שוות. באופן פורמלי:
: <math> \mathrm{Eq}(\mathcal{F}) := \{x \in X \mid \forall{f}{\in}\mathcal{F}\; \forall{g}{\in}\mathcal{F}\; f(x) = g(x)\}</math>.

כמקרה טריוויאלי, אם <math>F</math> מכילה פונקציה בודדת <math>f</math>, מאחר שלכל <math>x</math> ב-<math>X</math> מתקיים <math>f(x)=f(x)</math> הרי ש-<math>Eq(\mathcal{F}) = X</math>.

==בתורת הקטגוריות==

משווים ניתנים להגדרה באמצעות תכונה אוניברסלית, המאפשרת להכלילם מהקטגוריה של קבוצות לקטגוריה כלשהי.

בהקשר כללי זה, אם <math>X</math> ו-<math>Y</math> הם שני אובייקטים ו-<math>f</math> ו-<math>g</math> הם שני מורפיזמים מ-<math>X</math> ל-<math>Y</math>, המשווה של <math>f</math> ו-<math>g</math> הוא אובייקט <math>E</math> ומורפיזם <math>\,eq:E\rightarrow X</math> כך ש <math>\,f\circ eq =g \circ eq</math> וכך שבהינתן אובייקט <math>O</math> ומורפיזם <math>\,m:O\rightarrow X</math>, אם <math>\,f\circ m = g\circ m</math> אז קיים מורפיזם יחיד <math>\,u:O\rightarrow E</math> כך ש <math>\,eq \circ u = m</math>, כך שמתקבלת דיאגרמה קומוטטיבית:
<div style="text-align: center;">קובץ:Equalizer-01.png</div>

==קישורים חיצוניים==

* 

קטגוריה:תורת הקבוצות
קטגוריה:תורת הקטגוריות
שכבה דמית

דימוי חיתוך של העין האנושית; השכבה הדמית מוצגת בסגול
השכבה הדמית (Choroid) היא רקמה דקה ועשירה של כלי דם המכסה כחמש שישיות מחלקו הפנים-אחורי של גלגל העין. הדמית מספקת דם לרשתית משכבת outer plexiform layer והלאה לכיוון הדמית<ref></ref>.

עוביה של שכבה זו כחצי מילימטר והיא מצויה בין לובן העין (Sclera) לבין הרשתית. היא אמונה על אספקת חמצן וחומרי מזון לשכבה החיצונית של הרשתית. תפקיד נוסף הוא הסעת חום הנוצר ברשתית<ref></ref>. החום ברשתית נוצר עקב קצב מטאבוליטי גבוה הדרוש לפעילותה התקינה, ועקב ספיגת הפוטון היוצרת חום.

ביחד עם הקשתית והגוף הריסי, מהווה הדמית חלק משכבת הענביה (בלועזית: Uvea). בבני אדם ובפרימטים שכבה זו עשירה מאוד בצבען (פיגמנט) מלנין אשר תורם במניעת השתקפות והחזרת אור תוך-עינית. לבקנים, הסובלים ממחסור פתולוגי במלנין, סובלים מראייה ירודה כתוצאה מאותה החזרת אור ומהשתקפויות תוך-עיניות היוצרות עיוותים בראייה. לעומתם, השכבה הדמית של בעלי חיים רבים אחרים (לדוגמה, חתולים) מצופה בשכבה ייחודית מחזירת אור, התורמת לניצול מקסימלי של האור החודר לעין. שכבה זו מוכרת בשם "מרבד בוהק" (בלטינית: Tapetum lucidum). בניגוד לדעה הרווחת, גם בעלי חיים ליליים המשתמשים בחוש הראייה, זקוקים לכמות מינימלית של אור על-מנת לראות.

לחץ הדם בשכבה הדמית עומד על כ-15 - 20 מילימטר כספית. על-מנת לשמר את מחזוריות הדם (סירקולציה) בשכבה זו, דרוש לחץ תוך-ורידי ברמה של מעל 20 מילימטר כספית. לאפקט הקירור הנוצר כתוצאה מהסירקולציה הגבוהה השפעה רבת חשיבות על הרשתית.

אפקט העין האדומה המופיע כשמצלמים אנשים בעזרת מבזק, מתרחש כתוצאה מהחזרת אור שמקורו בשכבה הדמית. מקור הצבע האדום בכלי הדם הרבים שבשכבה זו.

==שכבות==
ניתן לחלק את הדמית לארבע שכבות:
*שכבת האלר (Haller) - השכבה החיצונית ביותר של הדמית. מורכבת בעיקר מכלי דם בעלי קוטר גדול.
*שכבת סאטלר (Sattler) - שכבה המורכבת מכליי דם בעלי קוטר בינוני
*שכבה קוריאוקפילרית (Choriocapillaris) - שכבה המורכבת בעיקר מכלי דם קטנים (נימים)
*שכבת ברוק (Bruch's Membrane) - השכבה הפנימית ביותר של הדמית, המפרידה בינה לבין האפיתל הצבעוני של הרשתית (RPE - Retinal Pigment Epithelium) (שכבה של תאי גלייה התומכת בפוטורצפטורים מכיוון הדמית).

==ראו גם==
יוביאייטיס (דלקת הענבייה) - Uveitis

==קישורים חיצוניים==

==הערות שוליים==

קטגוריה:עין
הייראפוליס

הייראפוליס (יוונית Ιεράπολις - "עיר קדושה"; טורקית Hierapolis) הייתה עיר עתיקה שהוקמה בראשו של תל המעיינות החמים פמוקלה, כ-19 ק"מ מצפון לעיר דניזלי, בדרום-מערב אסיה הקטנה שבטורקיה של ימינו. על פי האמונה הנוצרית, הוצא להורג בעיר השליח הנוצרי ותלמידו של ישו, פיליפוס הקדוש. העיר, כמו התל בפמוקלה, הוכרזה כאתר מורשת עולמית בשנת 1988.

אתר ידוע בה הוא "שער פלוטו", פלוטוניון אשר לפי האמונה הרומית היה הכניסה לגיהנום.

הדמיה של הייראפוליס
הנקרופוליס

==היסטוריה==
הייראפוליס הוקמה בשנת 190 לפנה"ס לערך על ידי מלך פרגמון בשל המעיינות החמים שבקרבתה, והייתה לעיר מרגוע ומרפא. רבים מהפוקדים את העיר נותרו לגור בה עד סוף חייהם, ובמקום משתרע נקרופוליס גדול. בתי המרחץ בעיר נבנו מאולמות סגורים ושטחים פתוחים, ובין היתר כללו גם ספרייה וגימנסיון. העיר עברה לשליטת הרפובליקה הרומית בשנת 129 לפנה"ס יחד עם ממלכת פרגמון כולה.

בעיר הייתה קהילה יהודית גדולה וקהילה נוצרית מוקדמת, והיא הגיעה לשיאה במאה ה-2 ובמאה ה-3. עם ביסוסה של קונסטנטינופול האימפריה הביזנטית, נודע להייראפוליס מעמד משני, אך היא המשיכה ושגשגה למרות מספר רעידות אדמה. בסופו של דבר אלה הכריעו אותה, והיא ננטשה בשנת 1334. העיר הפכה ליעד תיירותי בעקבות עליית הפופולריות של המעיינות החמים בפמוקלה. מספר מלונות נבנו בינות לעתיקות עצמן וגרמו להן לנזק, אך הם סולקו מאז.

==האתר==
הבריכה בהייראפוליס
אכסדרה שרצפתה מרוצפת אבן ולאורכה ניצבו פסלים וחנויות חצתה את העיר מצפון לדרום. במרכזו של האתר, המשתרע לאורך יותר מקילומטר וברוחב של כחצי קילומטר, ממוקמת בריכה עתיקה הפעילה גם כיום. מצפון לבריכה ניצב בסיסו של מקדש אפולו, אשר בעת העתיקה שימש את האורקל המקומי, וסמוך לו מבנה ה"פלוטוניום", שהוקדש לפלוטו אל השאול. בתוך המבנה הוליכו מדרגות אל מעיין שממנו השתחררו אדים רעילים וקטלניים. האדים שימשו לכאורה כמקור ההשראה לכוהנים הסריסים במקדש, ואלה נהגו לעצור את נשימתם בעת שירדו אל המעיין בלוויית אסירים או בעלי חיים שמצאו בדרך זו את מותם, ובכך הוכיחו הכוהנים את כוחותיהם העל-טבעיים. רחש שחרור האדים מהמים נשמע גם כיום, וידועים מספר מקרי מוות בקרב מבקרים באתר. כ-200 מטר צפון-מזרחית לבריכה ניצב האצטדיון הרומי, שהשתמר במצב מצוין ואשר יכול היה להכיל עד 15,000 צופים.

הנקרופוליס בהייראפוליס משתרע לאורך מאות מטרים בצדה הצפון-מערבי של העיר, ויש בו קברים, תלים, סרקופגים ומצבות מכל סוג ומין. קברים נוספים מפוזרים בחלקים אחרים של האתר. מצפון לעיר, במקום בו לפי האמונה הוצא להורג השליח פיליפוס הקדוש בשל אמונתו, ניצבת כנסיית פיליפוס הקדוש המתומנת, ולה שמונה קפלות. לפי האמונה קבור הקדוש באתר זה. לידה ניצב התיאטרון ההלניסטי ההרוס לחלוטין.

==ראו גם==
* פמוקלה

==קישורים חיצוניים==

* 
* [http://www.turizm.net/cities/hierapolis/index.html אתר אודות הייראפוליס]
* 
* [https://www.bbc.com/travel/article/20210629-turkeys-mysterious-portal-to-the-underworld Turkey's mysterious 'portal to the underworld'] - מאתר ה-BBC

קטגוריה:טורקיה: אתרי מורשת עולמית
הספרייה הלאומית הרוסית

הספרייה הלאומית הרוסית (ברוסית: Российская национальная библиотека, בעבר ספריית המדינה הציבורית על שם סלטיקוב-שצ'דרין וקודם לכן הספרייה הקיסרית הציבורית), הממוקמת בסנקט פטרבורג, היא הספרייה הציבורית הוותיקה ביותר ברוסיה. על אף שמה, אין מדובר בספרייה לאומית רשמית, ואין לבלבל ספרייה זו עם הספרייה הממלכתית של רוסיה - הספרייה הלאומית של רוסיה הממוקמת במוסקבה, בירת המדינה. הספרייה הלאומית הרוסית היא אחת הספריות הגדולות בעולם, עם כ-36 מיליון פריטים והיא הספרייה הגדולה והוותיקה ביותר במזרח אירופה.

==היסטוריה==
הספרייה הוקמה ב-16 במאי 1795 לפי צו מיוחד של הקיסרית יקתרינה הגדולה ונקראה בשם "הספרייה הציבורית הקיסרית". אדריכל המבנה היה יגור סוקולוב. הספרייה יועדה לשמש לא רק כמחסן ספרים, אלא כמקור של השכלה עממית הנגיש לכל. לפי התכנון המקורי מארגני הספרייה היו אמורים לכנס בה את כל הספרים שיצאו ברוסית מעולם וכן את הספרים השונים שיצאו על רוסיה בשפות השונות. יקטרינה עצמה עקבה מקרוב אחר בניית הספרייה ואף תרמה ספרים לאוסף הראשון.

פתיחתה הרשמית של הספרייה התקיימה ב-3 בינואר 1814, והיא הייתה אמורה להיות נגישה לכל שכבות העם. לאחר המהפכה הקומוניסטית ב-1917 שם הספרייה שונה ל"ספריית המדינה הציבורית", וב-1932 נוסף לה שמו של הסופר הרוסי מיכאיל סלטיקוב-שצ'דרין. בתקופת המצור על העיר בין אוגוסט 1941 לבין ינואר 1944 המשיכה הספרייה להיות פתוחה ולשרת את הציבור. ב-1992 שם הספרייה שונה שוב לספרייה הלאומית הרוסית.

לפי צו מיוחד של נשיא רוסיה הספרייה הוכרזה כאתר מורשת לאומי.

==אוספים מיוחדים==
הספרייה מחזיקה כמה מכתבי היד החשובים ביותר. בין כתבי היד נמצאים "כתב יד לנינגרד", ספר התנ"ך העברי השלם הקדום ביותר הידוע כיום, חלק מקודקס סינאיטיקוס מהמאה ה-4 והאוונגליון של אוסטרומיר מהמאה ה-10 (האוונגליון הסלבי העתיק ביותר הידוע כיום). כמו כן רכשה הספרייה את אוספיו של החכם הקראי אברהם פירקוביץ' (אוסף פירקוביץ' הראשון ואוסף פירקוביץ' השני) הכוללים אלפי כתבי יד יהודיים, קראיים ושומרוניים החל מהמאה ה-5. כן נמצא בספרייה אוסף גדול של קטעים מהגניזה הקהירית ובהם האוסף של אנטונין קפוסטין.

== קישורים חיצוניים ==
 
* 

* 

*
קטגוריה:סנקט פטרבורג: תרבות
הלאומית הרוסית
רוסיה
הלאומית הרוסית
אירדנטה

אִירֶדֶנטה (irredenta) או אירדנטיזם (Irredentism) היא התלכדות קבוצה לאומית המצויה במדינה אחת (לרוב קבוצה שהיא מיעוט), מתוך שאיפה להסתפח למדינה אחרת (בדרך כלל בעלת גבול משותף) שבה מהווה לאום זה רוב או מחזיק בשלטון. אירדנטיזם יכול להתבטא הן בסיפוח השטח שבו מצויה הקבוצה הלאומית בלבד, והן בסיפוח כולל של המדינה שבה מצויה קבוצה זו. שאיפה זו מבוססת על זהות לאומית אתנית או דתית. בניגוד להגדרתו של ארנסט גלנר ללאומיות, המתבססת על חפיפה בין לאום לבין שטח, הלאומיות האירדנטיסטית מתבססת על הזיכרון ההיסטורי המשותף של ה"מולדת", ולכן איננה מוגבלת בהכרח לקרקע שעליה יושב הלאום כיום.

מקור המונח הוא "Italia Irredenta" ("איטליה שלא נגאלה").

==דוגמאות==
* ארגון "איטליה אירדנטה" (המקור למושג), שביקש לספח לאיטליה את כל השטחים שאוכלוסייתם דיברה איטלקית, שהיו אז בתחומה של אוסטריה.
* המיעוטים הסלאביים במדינות הבלטיות, ובעיקר מיעוטים רוסיים, השואפים כי רוסיה תשוב ותספח מדינות אלה לשטחה כמו שאירע לאחר כיבוש המדינות הבלטיות ב-1940, ולא נמנעים אף מעימותים אלימים עם הממשל במדינות אלה.
* השיעים בעיראק בתקופת שלטונו של סדאם חוסיין, שחלקם ביקשו להסתפח לאיראן. השיעים הם בעיראק רוב (מעל ל-60 אחוזים מהאוכלוסייה), אך עיראק בתקופה זו נשלטה באופן דיקטטורי על ידי סדאם חוסיין, שהשתייך למיעוט הסוני, ואיראן הייתה מפלט לפולחן דתי שיעי כתחליף לדיכוי הדתי של השלטון העיראקי. טענה זו מוטלת בספק רב עקב התנגשות זהויות. השיעים העיראקים החזיקו בזהות כפולה. מצד אחד - דתית - שיעית, בעלת זיקה לאיראן. מצד שני - ערבית לאומית, בעלת זיקה משמעותית לעיראק, בניגוד לאיראן, שאוכלוסייתה פרסית. ישנה טענה רחבה במחקר האקדמי שרוב השיעים בעיראק לא רצו כלל להשתייך לאיראן, ואף התגייסו בהמוניהם לצבא עיראק במלחמת איראן–עיראק כדי להוכיח את נאמנותם למדינה העיראקית.
* ארגון אומונויה המייצג את היוונים בדרום אלבניה (צפון אפירוס), שחלקם שואפים להסתפח ליוון.
* גרמניה הנאצית שביקשה לספח שטחים דוברי גרמנית שלא היו תחת שליטתה כגון אוסטריה וחבל הסודטים.

==ראו גם==
*פאן-ערביות
*איחוד איטליה
*פאן-גרמניות

==קישורים חיצוניים==

* 

==הערות שוליים==

*
קטגוריה:הגירה
קטגוריה:לאומיות
מתא"ם

מתא"ם הוא מבחן מיון לתארים מתקדמים בפסיכולוגיה, שנערך על ידי המרכז הארצי לבחינות ולהערכה בישראל. בחינת המתא"ם הוחלה לראשונה בשנת 2000.

==מבנה המבחן==
המבחן מורכב משני פרקים: פרק העוסק בשיטות מחקר בפסיכולוגיה, ומשקלו 40% מהציון ופרק העוסק בהבנה ובניתוח של מאמרים מתחומי הפסיכולוגיה השונים, שפורסמו בכתבי עת מדעיים. משך המבחן הוא כ-5 שעות. 
בדומה לציוני הבחינה הפסיכומטרית, גם במבחן המתא"ם הציונים הם יחסיים, כלומר משקפים את הישגי הנבחן ביחס לשאר הנבחנים. הציונים המדווחים הם ציוני תקן כשהממוצע הוא 100 וסטיית התקן היא 20. הציונים נעים בין 50 לבין 150. מבחן המתא"ם נערך פעם אחת בשנה, בחודש אוקטובר, לפני תחילת שנת הלימודים האקדמית.

==משמעות המבחן==
הגשת הציון במבחן המתא"ם הוא חלק מתהליך המיון שעוברים המועמדים ללימודים בכל המגמות הטיפוליות בארץ. ברוב האוניברסיטאות, משמש הציון גם למיון לקראת הקבלה ללימודים במגמות החברתיות והמחקריות. על אף שהמשקל היחסי שניתן לציון המתא"ם במיון המועמדים (לעומת שאר הנתונים) משתנה בין המוסדות השונים, ברוב האוניברסיטאות ציון המתא"ם הוא המדד המשמעותי ביותר במיון המתמודדים. הציון בבחינת מתא"ם תקף לצורך הרשמה לחמש שנות הלימודים הבאות לאחר הבחינה. לדוגמה, תוצאות מתא"ם במועד 2021 תקפות לנרשמים לתשפ"ג (2023-2022), תשפ"ד (2024-2023), תשפ"ה (2025-2024), תשפ"ו (2026-2025) ותשפ"ז (2027-2026). 

המתא"ם בוחן יכולות מחקריות וסטטיטיות.

==קישורים חיצוניים==
*[https://www.nite.org.il/index.php/he/tests/mitam.html בחינת קבלה ללימודי תואר מתקדם - פסיכולוגיה - מתא"ם], באתר המרכז הארצי לבחינות והערכה
* 

קטגוריה:ישראל: חינוך
קטגוריה:מוסדות פסיכולוגיים
קטגוריה:מבחנים סטנדרטיים
נסלי ברדה

נֶסְלי בַּרְדָה (נולדה ב-3 בנובמבר 1983) היא עיתונאית, מגישת חדשות, אשת רדיו וטלוויזיה ישראלית.

==ביוגרפיה==
ברדה נולדה, גדלה והתחנכה באורנית, ולה שלושה אחים. אמה בנקאית, ואביה היה איש קבע בחיל הקשר. למדה בתיכון לאמנויות "תלמה ילין" במגמת תיאטרון. לפני שירותה הצבאי, התנדבה במסגרת שנת שירות במוסדות יהודיים בארצות הברית. את שירותה הצבאי עשתה בגלי צה"ל, שם שירתה ככתבת לענייני משטרה וצרכנות. עם שחרורה הצטרפה ל"חדשות 10" ככתבת הבריאות ובהמשך ככתבת הפלילים. בתקופת מלחמת לבנון השנייה שידרה דיווחים שוטפים מגבול הצפון. ב-2007 הגישה את תוכנית הבוקר של ערוץ 10, "כל בוקר". כעבור שנתיים, החלה להגיש בימי חמישי בערב את תוכנית האקטואליה "היום שהיה" וערכה כתבות לתוכנית התחקירים "המקור" של חדשות 10.

בשנת 2011 הגישה את מהדורת "השבוע", מהדורת חדשות שישי של ערוץ 10. באוגוסט 2014 עזבה את חדשות 10 ועברה לשידורי קשת, כחלק מצוות תוכנית "עובדה". החל מנובמבר 2017 היא מנחה את "חדשות הבוקר" של קשת 12 בימי חמישי.

במאי 2018 החלה לשדר את "אחד למיליון", סדרה העוסקת בהצגת אנשים שנקלעו לאירועים יוצאי דופן..

במהלך שנת 2023 התחילה להגיש את התוכנית אנשים בקשת 12.

במהלך מלחמת חרבות ברזל, החלה להגיש ברדה את רצועות הבוקר המאוחר שמשודרת אחרי חדשות הבוקר של ניב רסקין מאולפן חברת החדשות באופן קבוע לצד יואב לימור.

== חיים אישיים ==
ברדה הייתה בזוגיות במשך עשור עם עורכת הטלוויזיה אירית מגל. השתיים נישאו ביוני 2018, בספטמבר 2020 ילדה ברדה את בתן המשותפת, וביולי 2023 פרסמה כי נפרדו. חמישה חודשים לאחר הפרידה פורסם כי היא נמצאת בזוגיות עם סיוון פישלר, מנהלת תקשורת ופיתוח עסקי של הוועד האולימפי בישראל.

== פילמוגרפיה ==
{| class="wikitable sortable"
!שנה
!שם
!תפקיד
!רשת
!הערות
|-
! colspan="5" |סרטים
|-
|2009
|הסיפור המדהים על גואל רצון ו-32 נשותיו
|מראיינת
|ערוץ עשר
|גם במאית; סרט טלוויזיה
|-
! colspan="5" |טלוויזיה
|-
|2002–2014
|חדשות 10
|כתבת מגזין / מבזקנית / כתבת בריאות / כתבת פלילים
| rowspan="3" |ערוץ עשר
|
|-
|2006–2009
|שישי
|מבזקנית / כתבת מגזין
|
|-
|2007
|כל בוקר
|מנחה
|
|-
|2009–2014
|היום שהיה
|מגישה
|רשת 13
|
|-
|2014–2017
|עובדה
|כתבת
| rowspan="7" |קשת 12
|
|-
|2017–2019
|חי בלילה
|מגישה זמנית
|
|-
|2017–הווה
|חדשות הבוקר
|מנחה
|
|-
|2018–2023
|אחד למיליון
|מגישה
|גם במאית ויוצרת
|-
|2022–2023
|אהבה גדולה מהחיים
|מנחה
|גם במאית ויוצרת
|-
|2023–הווה
|אנשים
|מנחה
|
|-
|2023–2024
|גיבורים
|מגישה
|גם יוצרת, במאית ותסריטאית
|}

== קישורים חיצוניים ==

* 
* 
* 
* 

== הערות שוליים ==

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:חיילי גלי צה"ל
קטגוריה:ערוץ עשר: שדרניות, שחקניות ומנחות
קטגוריה:נשות טלוויזיה ישראליות
קטגוריה:מנחות טלוויזיה ישראליות
קטגוריה:כתבים פליליים
קטגוריה:מנחי טלוויזיה להט"בים ישראלים
קטגוריה:עיתונאים להט"בים ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:עיתונאיות ישראליות
קטגוריה:עיתונאים ישראלים
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:מתחרי מאסטר שף (ישראל) V.I.P
קטגוריה:אורנית: אישים
קטגוריה:להט"ביות ישראליות
קטגוריה:עיתונאיות לסביות ישראליות
קטגוריה:ישראליות שנולדו ב-1983
קטגוריה:ישראלים שנולדו ב-1983
ספר הישר

ספר הישר הוא שמם של מספר חיבורים עבריים: 

==לקריאה נוספת==
* שמעון שוקק, "ספר הישר" במסגרת ספרות המוסר העברית במאה הי"ג, חיבור במסגרת קבלת תואר דוקטור לפילוסופיה, האוניברסיטה העברית בירושלים, תשמ"ו, ע' 347–349: נספח מספר 1: רשימת חיבורים שכותרתם: "ספר הישר". ברשימה זו 19 חיבורים בשם זה.
==הערות שוליים==

קטגוריה:ארון הספרים היהודי
קטגוריה:ספרות יהודית של ימי הביניים
קטגוריה:פירושון ספרים
270-279 לפנה"ס

שימו לב: ערך זה מכיל אירועים מן השנים 279 - 270 לפנה"ס

==אירועים בולטים בעולם==
* 279 לפנה"ס - קרב תרמופילאי בין כוחות גאלים ליוונים
* 275 לפנה"ס - אנטיגונוס השני גונטס משתלט על מוקדון
* 270 לפנה"ס - היירון השני נבחר על ידי אנשי עירו לטיראן סירקוסאי

== נולדו ==
* 270 לפנה"ס - חמלקרת ברקה, מדינאי ומצביא קרתגי, אביו של חניבעל (נפטר ב-228 לפנה"ס)
* 273 לפנה"ס - אשוקה, המלך השלישי בשושלת מאוריה (השושלת משלה בהודו ואפגניסטן)

== נפטרו ==
* 279 לפנה"ס - תלמי קראונוס - מלך מוקדון.
* 275 לפנה"ס - נפטר אוקלידס מתמטיקאי יווני.
* 270 לפנה"ס - אפיקורוס, פילוסוף יווני (נולד ב-342 לפנה"ס)

==קישורים חיצוניים==

*
קטגוריה:המאה ה-3 לפנה"ס לפי שנים
280-289 לפנה"ס

שימו לב: ערך זה מכיל אירועים מן השנים 289 - 280 לפנה"ס

==אירועים בולטים בעולם==
* 287 לפנה"ס - סיום המאבק בין הפטריקים לפלבאים ברומא העתיקה
* 285 לפנה"ס - תחילת הבניה של המגדלור באלכסנדריה
* 283 לפנה"ס - תלמי השני עולה לשלטון במצרים התלמיית לאחר מות אביו
* 281 לפנה"ס - סלאוקוס הראשון מביש את ליסימכוס בקרב קורופדיום ומשתלט על אסיה הקטנה
* 281 לפנה"ס - אנטיוכוס הראשון עולה לשלטון בממלכה הסלאוקית

== נולדו ==
* 287 לפנה"ס - ארכימדס
* 286 לפנה"ס - אנטיוכוס השני מלך הממלכה הסלאוקית

== נפטרו ==
* 289 לפנה"ס - מֵנְג-דזְה, פילוסוף סיני
* 287 לפנה"ס - תאופרסטוס
* 283 לפנה"ס - תלמי הראשון, מייסד בית תלמי
* 281 לפנה"ס - ליסימכוס
* 281 לפנה"ס - סלאוקוס הראשון, מייסד בית סלאוקוס

==קישורים חיצוניים==

*
קטגוריה:המאה ה-3 לפנה"ס לפי שנים
300-309 לפנה"ס

העולם בשנת 300 לפנה"ס
שימו לב: ערך זה מכיל אירועים מן השנים 309–300 לפנה"ס

==אירועים בולטים בעולם==
* 306 לפנה"ס – קרב סלמיס שבקפריסין, קרב ימי בין דמטריוס פוליורקטס מלך מוקדון ותלמי הראשון מלך מצרים.
* 304 לפנה"ס – סוף המלחמה הסמניטית השנייה
* 304 לפנה"ס – תלמי הראשון, מיורשי אלכסנדר הגדול, מכריז על עצמו מלך מצרים
* 301 לפנה"ס – קרב איפסוס מסיים את המאבק העיקרי בין הדיאדוכים ומסיים את מלחמות הדיאדוכים העיקריות
* 301 לפנה"ס – תלמי מלך מצרים כובש את החלק הדרומי של ארץ ישראל

== נולדו ==
* 306 לפנה"ס לערך – היירון השני טיראן סירקוסאי

== נפטרו ==
* 308 לפנה"ס – קלאופטרה, מלכת מוקדון נתפסת בניסיון בריחה ונרצחת.
* 303 לפנה"ס – פוליפרכון, דיאדוך זוטר
* 301 לפנה"ס – אנטיגונוס מונופתלמוס, אציל מקדוני, מצביא בצבאו של אלכסנדר הגדול ואחד מהדיאדוכים הבכירים
* 300 לפנה"ס – אוקלידס

==קישורים חיצוניים==

*
קטגוריה:המאה ה-4 לפנה"ס לפי שנים
310-319 לפנה"ס

שימו לב: ערך זה מכיל אירועים מן השנים 319–310 לפנה"ס

==אירועים בולטים בעולם==
* 312 לפנה"ס – התחלת סלילתה של דרך אפיה
* 312 לפנה"ס – באוקטובר התחיל מניין השטרות
* 312 לפנה"ס – קרב עזה מסתיים בניצחון תלמי הראשון

== נולדו ==
* 319 לפנה"ס – אנטיגונוס השני גונאטס, מלך מוקדון
* 319 לפנה"ס – פירוס, מצביא יווני ויוזם מלחמת פירוס
* 316 לפנה"ס – ארסינואי השנייה, בתו של תלמי הראשון
* 310 לפנה"ס – אריסטרכוס מסאמוס, אסטרונום ומתמטיקאי יווני
* 310 לפנה"ס – שו'ן קואנג, פילוסוף סיני

== נפטרו ==
* 316 לפנה"ס – אאומנס, מזכירו של אלכסנדר הגדול ואחת מהדמויות המשמעותיות במלחמות הדיאדוכים אחרי מות אלכסנדר (נולד ב-361 לפני הספירה)
* 317 לפנה"ס – פיליפוס השלישי

==קישורים חיצוניים==

*
קטגוריה:המאה ה-4 לפנה"ס לפי שנים
גיום בידה

גיום בידה (צרפתית: Guillaume Budé; 26 בינואר 1467 - 23 באוגוסט 1540) מלומד צרפתי שנודע בשמו הלטיני בודיאוס.
Libri V de Asse et partibus ejus, 1522

==חייו==
גיום בידה נולד בפריז למשפחת אצולה. אביו, ז'אן בידה ששימש כיועץ למלך צרפת, היה איש ספר ובעל ספרייה גדולה וחשובה. בידה למד חוק אזרחי באוניברסיטה של אורליאן. בהיותו בן 24 שנה נתפס ללימוד הלשונות היוונית והלטינית. הוא שימש כנוטריון וכמזכיר של לואי השנים עשר מלך צרפת, והיה שליחו אל האפיפיור ליאו העשירי ברומא.

בידה תרגם מיוונית ללטינית מסות שונות של פלוטרכוס (1502–1505). ב-1514 התפרסם בשל מחקרו על מטבעות ומשקלות עתיקים. ב-1522 נתמנה לסגן ראש ממשלתו של פרנסואה הראשון מלך צרפת, ולמפקח על מערכת המשפט בצרפת. הוא שימש גם כ"ראש הסוחרים" (prévôt des marchands; ראש עיריית פריז בפועל) פעמים מספר. ב-1530, בהשפעתם של פרנסואה הראשון ושל ז'אן די בלה בישוף נרבון, ייסד קולז' ללימוד שפות העת העתיקה, יוונית, לטינית ועברית, שנודע מאוחר יותר כקולז' דה פראנס שבפריז. הוא ייסד גם את ספריית פונטנבלו, שמאוחר יותר הועברה לפריז ונודעה כספרייה הלאומית של צרפת. ב-1533 שכנע את המלך פרנסואה הראשון שלא לאסור על הדפסת ספרים בצרפת, בניגוד לדעתם של אנשי האוניברסיטה של סורבון.

הוא עסק בתאולוגיה, במשפטים, במתמטיקה ובפילולוגיה, אך מעל לכל נודע כמומחה ללשון היוונית. לבקשת ארסמוס מרוטרדם, ערך מחקר על מוצא המילים של הלשון היוונית, מחקר שבמשך זמן רב שימש בצרפת כעזר ללימוד לשון זו. הוא רכש ידע כה רב עד כי ארסמוס כינה אותו "הפלא של צרפת". אחרי וויכוח ספרותי עם גיום בידה, ארסמוס כתב: "אינני יכול להתפייס עמו; מעולם לא חדלתי מלהעריצו."

לפני מותו בפריז ב-1540, בידה שנחשד בתמיכה בפרוטסטנטים, ביקש לערוך את טקס קבורתו בלילה כדי לא לעורר את חמתם של הקתולים. ב-1572 משפחתו נאלצה להימלט מפריז לשווייץ מפחד טבח ליל ברתולומאוס הקדוש.

==קישורים חיצוניים==

* 

קטגוריה:בלשנים ולשונאים צרפתים
קטגוריה:כותבי לטינית בני העת החדשה
קטגוריה:ראשי עיריית פריז
קטגוריה:פוליטיקאים צרפתים
קטגוריה:סגל קולז' דה פראנס
קטגוריה:אספני ספרים
קטגוריה:הומניסטים צרפתים מתקופת הרנסאנס
קטגוריה:צרפתים במאה ה-15
קטגוריה:צרפתים במאה ה-16
קטגוריה:ילידי 1467
קטגוריה:נפטרים ב-1540
320-329 לפנה"ס

העולם בשנת 323 לפנה"ס
שימו לב: ערך זה מכיל אירועים מן השנים 329–320 לפנה"ס

==אירועים בולטים בעולם==
* 323 לפנה"ס (ג'תל"ח) – שנת מותו של אלכסנדר הגדול. על פי החלוקה המקובלת של הכרונולוגיה של יוון העתיקה, בשנה זו מסתיימת התקופה הקלאסית ומתחילה התקופה ההלניסטית
* 323 לפנה"ס – בעקבות הידיעה על מותו של אלכסנדר, אתונה וכמה ערים נוספות מתחילות להתמרד כנגד השלטון המקדוני ביוון, מה שגורר לבסוף למלחמה הלאמיאטית

== נולדו ==
* 324 לפנה"ס – אנטיוכוס הראשון
* 323 לפנה"ס – אלכסנדר הרביעי, מלך מוקדון, בנו של אלכסנדר הגדול

== נפטרו ==
[[אלכסנדר הגדול]]
* 324 לפנה"ס – הפאיסטיון
* 10 ביוני 323 לפנה"ס – אלכסנדר הגדול
* 10 ביוני 323 לפנה"ס – דיוגנס
* 322 לפנה"ס – אריסטו

==קישורים חיצוניים==

*
קטגוריה:המאה ה-4 לפנה"ס לפי שנים
טומשפול

טומשפיל או טומשפול (פולנית: Tomaszpol, אוקראינית: Томашпіль, רוסית: Томашполь) היא עיר באוקראינה, במחוז ויניצה, שבו היא משמשת כמרכז אזורי. נמצאת על הנהר טומשובקה, יובלו של רוסבה, שהוא יובלו של הדניסטר. המרחק מוויניצה הוא 120 ק"מ. לפי מפקד אוכלוסין משנת 2001, מונה אוכלוסייתה 6068 איש. ב-1998 התגוררו בעיר 57 יהודים.

==היסטוריה==
העיר נזכרת לראשונה ב-1616. שמה ניתן לה על שמו של טומש זמויסקי, מושל האזור. לפני פרוץ מרד הקוזקים בעיר היו כ-2,500 תושבים. ב-1648 העיר נכבשה על ידי חיילותיו של בוגדן חמלניצקי, שטבחו ביהודים והחריבו את העיר. ב-1672 העיר נכבשה על ידי האימפריה העות'מאנית. ב-1699 העיר חזרה לפולין ובתחילת המאה ה-18 העיר התחילה להיבנות מחורבותיה, והתחדשה בה גם קהילה היהודית.

==יהדות טומשפול==
ב-1889 מספר היהודים בעיר הגיע ל-5000.

ב-1873 בעיר נפתח בית החרושת לסוכר על ידי משפחת ברודסקי. בית החרושת נהפך לאחד מהמפעלים הגדולים של כל המחוז. בבית החרושת זה עבד בין 1887 ל-1918 אחד ממייסדי חובבי ציון הסופר והמשורר, יהודה ליב לוין (יהל"ל).

בסוף המאה ה-19 התפשטה בעיר חסידות, על ידי נצר של בית חב"ד- רבי מרדכי דב טברסקי בנו של ר' מנחם נחום מנז'ין, בנו של ר' דב בער מליובביץ'. לאחריו בראש החצר עמד בנו ר' חיים משה יהושע טברסקי (1857–1959), שב-1924 היגר לארצות הברית.

לפי מרשם האוכלוסין שנערך בברית המועצות בשנת 1939 התגוררו בעיר 1863 יהודים (63% מהאוכלוסייה).

לאחר פלישת גרמניה הנאצית לברית המועצות ביוני 1941 גויסו מרבית הגברים היהודים של טומשפול לצבא האדום. הצבא הגרמני כבש את העיר ב-20 ביולי 1941. זמן קצר לאחר כיבוש העיר ערכו הגרמנים ביחד עם משתפי הפעולה האוקראינים פוגרום ביהודי טומשפול, במהלכו נרצחו בין 150 ל 240 איש. בדצמבר 1941 הועברה טומשפול לשליטה רומנית (היא נכללה באזור כיבוש שנקרא טרנסניסטריה). הרומנים הקימו בעיר גטו, שלשם נאספו כל היהודים מטומשפול, מכפרי הסביבה ואף הובאו אליו יהודים מבסרביה. היהודים הועסקו בעבודות כפייה ורבים מהם מתו ממחלות. היהודים שנותרו בחיים בגטו שוחררו על ידי הצבא האדום ב-16 במרץ 1944.

לאחר המלחמה המשיכו להתגורר יהודים בעיר. בתחילת שנות ה-90 יהודי העיירה הקימו קהילה מאורגנת מחדש. ב-1998 היו בה 57 יהודים, רובם בגיל מבוגר.

==מקורות==
* 100 קהילות יהודיות באוקראינה מאת אלכסנדר גרשט

==לקריאה נוספת==
* 

==קישורים חיצוניים==

* 

==הערות שוליים==

קטגוריה:גטאות באוקראינה
קטגוריה:מחוז ויניצה: עיירות יהודיות
קטגוריה:יישובים שהוקמו ב-1616
יוסף יצחק גוטניק

יוסף יצחק גוטניק (נולד בי"ג בסיוון תשי"ב, 6 ביוני 1952; ידוע גם כ-Diamond Joe) הוא יהודי-אוסטרלי, חסיד חב"ד, מגדולי התורמים לחב"ד ולהתיישבות ביהודה ושומרון.

==קורות חיים==
נולד באוסטרליה לשושנה ולרב שניאור חיים גוטניק, רב קהילה שם. למד בישיבת תומכי תמימים המרכזית בניו יורק. בגיל צעיר פנה לעולם העסקים והתחיל לעסוק ביהלומים.

בשנות ה-80 ביקש את ברכתו של הרבי מליובאוויטש לקראת חפירה במכרה באוסטרליה. הרבי הציע לו לרכוש מכרה במערב אוסטרליה. גוטניק החל לחפור באותו מכרה, וגילה שם זהב בכמויות גדולות. עם הזמן הפך גוטניק ליהודי העשיר ביותר באוסטרליה.

נודע כתורם גדול למוסדות תורה וחסד ובתי חב"ד בעולם. ב-1990 סייע להקמת מכון היכל מנחם, לאחר פטירת הרבי מלובביץ' הוא שילם על קניית הבית הראשון בסמוך לאוהל חב"ד לובביץ'.

ב-1996 סייע לבנימין נתניהו להיבחר בבחירות לראשות הממשלה ועמד מאחורי הקמפיין "נתניהו. זה טוב ליהודים", אך כעבור זמן הביע את אכזבתו בשל הסכמי ויי. באותה שנה הוציא לאור ספר ובו ליקוט של דברי הרבי מליובאוויטש כנגד מסירת שטחים.

מ-1996 עד 2000 שימש כנשיא קבוצת הפוטבול אוסטרלי של מלבורן. ב-1999 הורשע ביחד עם שותפו ברכישה לא חוקית של חברת כרייה ונקנס ב-28.5 מיליון דולר.

בשנת 2008 החל לרכוש פוספטים בהודו. בשנת תשע"ג עבר להתגורר בסינגפור.

ביולי 2016 הודיע גוטניק על פשיטת רגל. בשנת 2018 דווח כי פשיטת הרגל בוטלה.

באוגוסט 2022, בעיצומה של מערכת הבחירות לכנסת ה-25, נפגש גוטניק עם פוליטיקאים כגון יו"ר עוצמה יהודית ח"כ איתמר בן גביר, יו"ר הרוח הציונית איילת שקד, יו"ר האופוזיציה בנימין נתניהו, ועוד. גוטניק אף היה אחד מהאישים העיקריים שהובילו לאיחוד בין מפלגות 'הציונות הדתית' ו'עוצמה יהודית'.

גוטניק נשוי ואב ל-11 ילדים. בתו הבכורה רבקה קרינסקי היא זמרת.

==ספריו==
* שלמות הארץ, שיחות מהרבי מליובאוויטש ותאור המאבק על שלמות הארץ, תשנ"ו

==קישורים חיצוניים==
*נפתלי קראוס, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F01%2F25&id=Ar06201&sk=F2A3CFB8 ידיים של זהב], מעריב, ינואר 1988
* 
* יואל ביטלמן, [https://www.bhol.co.il/news/763977 עלייתו ונפילתו של הנגיד החב"די גוטניק], באתר בחדרי חרדים, י"ד תמוז תשע"ו
* 
* [https://web.archive.org/web/20160829045103/http://video.chabad.info/images/notimage/46158_he_1.flv.mp4 מספר על הברכה של הרבי מליובאוויטש שגרמה לו להתעשר]
* [https://col.org.il/files/uploads/original/2021/04/60795026ad08c_1618563110.pdf תשורה], ב' דראש חודש אייר ה'תשפ"א, תשובות שגוטניק קיבל מהרבי מלובביץ', באתר חב"ד און ליין – COL

== הערות שוליים ==

קטגוריה:אנשי עסקים חרדים
קטגוריה:אנשי עסקים יהודים אוסטרלים
קטגוריה:חסידי חב"ד
קטגוריה:נדבנים יהודים אוסטרלים
קטגוריה:אוסטרלים שנולדו ב-1953